Document ID: 32005D0127

KOMISIJAS LĒMUMS
(2005. gada 11. februāris)
par atsevišķu Beļģijas, Spānijas un Grieķijas maksājumu aģentūru grāmatojumu noskaidrošanu attiecībā uz Eiropas Lauksaimniecības virzības un garantiju fonda (ELVGF) Garantiju nodaļas finansētajiem izdevumiem 2001. finanšu gadā
(izziņots ar dokumenta numuru K(2005) 295)
(Autentiski ir tikai teksti spāņu, grieķu, franču un nīderlandiešu valodā)
(2005/127/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1), un jo īpaši tās 7. panta 3. punktu,
konsultējusies ar Fonda Komiteju,
tā kā:
(1)
Ar tās 2002. gada 12. jūnija Lēmumu 2002/461/EK par dalībvalstu grāmatojumu noskaidrošanu attiecībā uz Eiropas Lauksaimniecības virzības un garantiju fonda (ELVGF) Garantiju nodaļas finansētajiem izdevumiem 2001. finanšu gadā (2) Komisija ir noskaidrojusi visu maksājumu aģentūru grāmatojumus, izņemot Beļģijas maksājumu aģentūras “Betaalorgaan van de Vlaamse Gemeenschap”, Spānijas maksājumu aģentūru “FEGA” un Basku zemes maksājumu aģentūra, un Grieķijas maksājumu aģentūras grāmatojumus.
(2)
Saskaņā ar Beļģijas, Spānijas un Grieķijas iesniegto jauno informāciju, un pēc papildu pārbaužu veikšanas, Komisija tagad var pieņemt lēmumu par attiecīgo maksājumu aģentūru iesniegto grāmatojumu patiesīgumu, pilnīgumu un pareizību.
(3)
Noskaidrojot attiecīgo Beļģijas, Spānijas un Grieķijas maksājumu aģentūru grāmatojumus, Komisijai jāņem vērā summas, kas, balstoties uz tās Lēmumu 2002/461/EK, jau atmaksātas Beļģijai un iekasētas no Spānijas un Grieķijas. Rezultātā, šim lēmumam nav finansiālu seku.
(4)
Saskaņā ar 7. panta 3. punktu Regulā (EK) Nr. 1258/1999 un 7. panta 1. punktu 1995. gada 7. jūlija Komisijas Regulā (EK) Nr. 1663/95, ar ko nosaka sīki izstrādātus noteikumus par to, kā piemērot Padomes Regulu (EEK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru (3), šis lēmums, kas ir pieņemts, pamatojoties uz norēķinu informāciju, neskar lēmumus, kurus Komisija ir pieņēmusi pēc tam, nepiešķirot Kopienas finansējumu izdevumiem, kas nav veikti saskaņā ar Kopienas noteikumiem,
IR PIEŅĒMUSI ŠO LĒMUMU.
1. pants
Ar šo lēmumu Beļģijas maksājumu aģentūras “Betaalorgaan van de Vlaamse Gemeenschap”, Spānijas maksājumu aģentūru “FEGA” un Basku zemes maksājumu aģentūra un Grieķijas maksājumu aģentūru GEDIDAGEP/OPEKEPE grāmatojumi attiecībā uz ELVGF Garantiju nodaļas finansētajiem izdevumiem 2001. finanšu gadā ir noskaidroti.
Summas, kas jāatgūst no attiecīgajām dalībvalstīm vai tām jāatmaksā saskaņā ar šo lēmumu, ir noteiktas pielikumā.
2. pants
Šis lēmums ir adresēts Beļģijas Karalistei, Spānijas Karalistei un Grieķijas Republikai.
Briselē, 2005. gada 11. februārī

Labels: 2
18
15
4